cometadata/datacite-titles-descriptions-related-identifiers huggingface dataset:
DOI: 10.14457/tu.the.2024.270
title: การทบทวนวรรณกรรมเกี่ยวกับการมีสุขภาพที่ดีเพื่อเชื่อมโยงผลิตภัณฑ์ทางการเกษตรในประเทศไทย

description: การศึกษานี้มีวัตถุประสงค์เพื่อวิเคราะห์พฤติกรรมและปัจจัยที่ส่งผลต่อการเลือกซื้อผลิตภัณฑ์อาหารสุขภาพของกลุ่มวัยทำงานอายุ 30–45 ปี พบว่าปัจจัยด้านประโยชน์ต่อสุขภาพ ความสะดวกในการหาซื้อ และภาพลักษณ์ของผลิตภัณฑ์ มีอิทธิพลต่อการตัดสินใจซื้ออย่างมีนัยสำคัญทางสถิติ ในขณะที่ปัจจัยด้านราคากลับไม่มีผลในเชิงพฤติกรรมอย่างแท้จริง สะท้อนให้เห็นถึงแนวโน้มของผู้บริโภคที่ยินดีจ่ายเพื่อคุณค่าที่สอดคล้องกับเป้าหมายด้านสุขภาพ โดยเฉพาะในกลุ่มที่ใส่ใจต่อโภชนาการและคุณภาพชีวิต นอกจากนี้ยังพบว่า ความคุ้นเคยกับวัตถุดิบและประสบการณ์ในการบริโภคมีอิทธิพลต่อการตัดสินใจซื้ออย่างมีนัยสำคัญ ซึ่งเชื่อมโยงกับแนวคิดด้านการเรียนรู้และพฤติกรรมผู้บริโภคเชิงประสบการณ์ ผลการศึกษาได้นำไปสู่การพัฒนาแนวทางการออกแบบเมนูอาหารสุขภาพที่ตอบโจทย์ความต้องการของกลุ่มเป้าหมาย ทั้งในด้านคุณค่าทางโภชนาการ โดยเฉพาะกลุ่มสารอาหารรองที่ช่วยส่งเสริมระบบเผาผลาญ ระบบประสาท และภูมิคุ้มกัน อีกทั้งยังสามารถตอบโจทย์ด้านความสะดวกในการบริโภคในชีวิตประจำวันได้อย่างเหมาะสม ซึ่งสอดคล้องกับแนวคิดของอาหารฟังก์ชันที่เน้นการใช้อาหารเป็นเครื่องมือในการส่งเสริมสุขภาพและป้องกันโรคอย่างยั่งยืน พร้อมทั้งสามารถสร้างรายได้ให้ชุมชนและเกษตรกร
DOI: 10.14457/tu.the.2024.271
title: การศึกษาความสัมพันธ์ของอัตราส่วนทางการเงินกับผลตอบแทนของหลักทรัพย์กลุ่มบริษัทหุ้นยั่งยืน SET ESG ratings ระดับ AAA ในตลาดหลักทรัพย์แห่งประเทศไทย

description: การค้นคว้าอิสระนี้มีวัตถุประสงค์เพื่อศึกษาความสัมพันธ์ของอัตราส่วนทางการเงินกับผลตอบแทนของหลักทรัพย์กลุ่มบริษัทหุ้นยั่งยืน SET ESG Ratings ระดับ AAA ในตลาดหลักทรัพย์แห่งประเทศไทย โดยใช้ข้อมูลทุติยภูมิของบริษัทจำนวน 19 บริษัท ระหว่างรอบบัญชีปีปฏิทินตั้งแต่ไตรมาสที่ 1 ปี พ.ศ. 2566 ถึงไตรมาสที่ 4 ปี พ.ศ. 2567 รวมทั้งสิ้น 8 ไตรมาส คิดเป็นจำนวนตัวอย่างทั้งสิ้น 152 รายการ วิธีการวิจัยเชิงปริมาณถูกนำมาใช้ในการศึกษาประกอบด้วย การวิเคราะห์สถิติเชิงพรรณนา การวิเคราะห์สหสัมพันธ์แบบเพียร์สัน และการวิเคราะห์สมการถดถอยพหุคูณ ผลการวิเคราะห์สมการถดถอยพหุคูณแสดงให้เห็นว่าแบบจำลองมีความเหมาะสมและสามารถอธิบายความแปรปรวนของผลตอบแทนของหลักทรัพย์ได้อย่างมีนัยสำคัญทางสถิติโดยรวม ระดับนัยสำคัญทางสถิติ 0.05 มีค่า Sig. เท่ากับ 0.004 เมื่อพิจารณาอิทธิพลของแต่ละตัวแปร พบว่า อัตราส่วนทุนหมุนเวียน (CR) มีอิทธิพลเชิงบวกอย่างมีนัยสำคัญทางสถิติต่อผลตอบแทนของหลักทรัพย์ ในขณะที่อัตราส่วนทุนหมุนเวียนเร็ว (QR) และอัตราผลตอบแทนจากเงินปันผล (DY) มีอิทธิพลเชิงลบอย่างมีนัยสำคัญทางสถิติต่อผลตอบแทนของหลักทรัพย์ ผลการศึกษาพบว่าสำหรับกลุ่มบริษัทหุ้นยั่งยืน SET ESG Ratings ระดับ AAA ปัจจัยด้านสภาพคล่องภายในกิจการและนโยบายการจ่ายเงินปันผลมีความสัมพันธ์และส่งผลกระทบอย่างมีนัยสำคัญต่อผลตอบแทนของหลักทรัพย์ ซึ่งเป็นข้อมูลที่มีความสำคัญและเป็นประโยชน์สำหรับผู้ที่เกี่ยวข้อง โดยเฉพาะนักลงทุนในการตัดสินใจและพิจารณาปัจจัยที่ส่งผลต่อผลตอบแทนเมื่อลงทุนในหลักทรัพย์ของกลุ่มบริษัทที่มีความโดดเด่นด้านความยั่งยืน
DOI: 10.14457/tu.the.2024.272
title: ผลกระทบต่อการจ้างงานและความต้องการทักษะแรงงานในช่วงเปลี่ยนผ่านสู่อุตสาหกรรมยานยนต์สมัยใหม่ของไทยในมุมมองของนายจ้าง

description: การศึกษาฉบับนี้มีวัตถุประสงค์เพื่อวิเคราะห์ผลกระทบต่อการจ้างงานและความต้องการทักษะแรงงานในช่วงเปลี่ยนผ่านสู่อุตสาหกรรมยานยนต์สมัยใหม่ของไทยในมุมมองของนายจ้าง โดยมุ่งเน้นการศึกษากลุ่มแรงงาน Blue Collar เป็นสำคัญ ภายใต้บริบทการเปลี่ยนแปลงจากการผลิตยานยนต์ระบบเครื่องยนต์สันดาปภายใน (Internal Combustion Engine: ICE) ไปสู่ยานยนต์พลังงานไฟฟ้า (Electric Vehicle: EV) ซึ่งส่งผลให้โครงสร้างตลาดแรงงานในอุตสาหกรรมยานยนต์ไทยเกิดการเปลี่ยนแปลงอย่างมีนัยสำคัญการเก็บข้อมูลในครั้งนี้ดำเนินการผ่านแบบสอบถามและการสัมภาษณ์เชิงลึกจากกลุ่มพนักงาน White Collar และนายจ้างในภาคอุตสาหกรรมยานยนต์ เพื่อสะท้อนมุมมองต่อผลกระทบที่เกิดขึ้น และแนวโน้มความต้องการทักษะแรงงานในอนาคตผลการศึกษาพบว่า แม้แรงงานทั้งสองกลุ่มจะได้รับผลกระทบจากการเปลี่ยนแปลงดังกล่าว แต่แรงงานกลุ่ม Blue Collar เผชิญกับความท้าทายที่รุนแรงกว่ากลุ่มอื่น งานสายการผลิตแบบดั้งเดิม โดยเฉพาะกระบวนการผลิตเครื่องยนต์สันดาป มีแนวโน้มลดลงอย่างต่อเนื่อง อันเนื่องมาจากการใช้ระบบขับเคลื่อนไฟฟ้าและระบบอัตโนมัติที่เพิ่มขึ้น ส่งผลให้ตลาดแรงงานมีความต้องการทักษะใหม่ที่เกี่ยวข้องกับการประกอบระบบไฟฟ้า การบำรุงรักษาแรงดันไฟฟ้าสูง การควบคุมเครื่องจักรอัตโนมัติ และการจัดการระบบแบตเตอรี่ หากไม่ดำเนินการพัฒนาทักษะ (Reskilling และ Upskilling) อย่างเป็นระบบ กลุ่มแรงงานเดิมจำนวนมากอาจเผชิญกับภาวะว่างงานหรือถูกแทนที่ได้ในอนาคตในมุมมองของนายจ้างและพนักงานกลุ่ม White Collar พบว่ามีการตระหนักถึงความเร่งด่วนในการปรับตัวต่อการเปลี่ยนแปลง โดยเฉพาะการเร่งพัฒนาศักยภาพของแรงงาน Blue Collar ผ่านการฝึกอบรมและการเรียนรู้ทักษะใหม่ที่สอดคล้องกับเทคโนโลยียุคใหม่ ทั้งนี้ยังเน้นย้ำถึงความจำเป็นในการบูรณาการความร่วมมือระหว่างภาครัฐ ภาคเอกชน และสถาบันการศึกษา เพื่อเสริมสร้างโครงสร้างการพัฒนากำลังคนที่มีความยั่งยืนแม้ในกลุ่ม White Collar เองจะมีความต้องการเสริมสร้างทักษะการบริหารจัดการนวัตกรรมและเทคโนโลยีเพื่อตอบสนองการเปลี่ยนแปลง แต่การลงทุนในการเสริมสร้างขีดความสามารถของแรงงาน Blue Collar ยังคงเป็นยุทธศาสตร์หลักที่ภาคอุตสาหกรรมให้ความสำคัญงานวิจัยนี้ชี้ให้เห็นว่า การวางแผนเชิงรุกเพื่อการ Reskilling และ Upskilling แรงงาน Blue Collar อย่างมีระบบ เป็นหัวใจสำคัญที่จะรองรับการเปลี่ยนผ่านสู่อุตสาหกรรมยานยนต์สมัยใหม่อย่างยั่งยืน ข้อค้นพบจากการศึกษาครั้งนี้สามารถนำไปใช้เป็นแนวทางในการกำหนดนโยบายแรงงาน วางแผนกลยุทธ์ของภาคธุรกิจ และสนับสนุนการเพิ่มขีดความสามารถในการแข่งขันของอุตสาหกรรมยานยนต์ไทยในอนาคต
DOI: 10.14457/tu.the.2024.273
title: Factors influencing EV purchasing of consumers outside Bangkok Metropolitan Region

description: The research titled "Factors Influencing EV Purchasing of Consumers Outside Bangkok Metropolitan Region" explores the key determinants affecting consumer behavior toward electric vehicle (EV) purchases in regions outside the Bangkok Metropolitan area. The study focuses on identifying and analyzing the psychological factors, usage, and socio-economic conditions that differentiate EV adoption patterns between urban and non-urban regions. Through a quantitative survey, the research aims to provide insights into regional consumer behavior, government policies, and market conditions. The findings will contribute to understanding how targeted strategies can increase EV adoption in less developed areas, ultimately promoting sustainable transportation in Thailand.
DOI: 10.14457/tu.the.2024.274
title: ปัจจัยความปลอดภัยทางจิตใจที่ส่งผลต่อความผูกพันของบุคลากรกรมสรรพสามิตที่ปฏิบัติงานใน 3 จังหวัดชายแดนภาคใต้

description: งานวิจัยนี้มีวัตถุประสงค์เพื่อศึกษาความสัมพันธ์ระหว่างปัจจัยความปลอดภัยทางจิตใจและความผูกพันของบุคลากรต่อองค์กร โดยดำเนินการเก็บรวบรวมข้อมูลจากบุคลากรกรมสรรพสามิตที่ปฏิบัติงานใน 3 จังหวัดชายแดนภาคใต้ ผ่านแบบสอบถามออนไลน์ จำนวน 148 คน จากผลการวิเคราะห์การถดถอยพหุคูณ พบว่า ปัจจัยความปลอดภัยทางจิตใจ ด้านความไว้วางใจ/ความเคารพซึ่งกันและกัน ด้านการสนับสนุนจากหัวหน้างาน ด้านการมีตัวตนและความชัดเจนในบริบทของทีม ด้านการสนับสนุนจากองค์กร และด้านการยอมรับความเสี่ยงระหว่างบุคคล ส่งผลเชิงบวกต่อความผูกพันด้านความรู้สึก ด้านความต่อเนื่อง และด้านบรรทัดฐานทางสังคม โดยปัจจัยที่ส่งต่อความผูกพันด้านความรู้สึกมากที่สุดคือ การสนับสนุนจากหัวหน้างาน การสนับสนุนจากองค์กร การมีตัวตนและความชัดเจนในบริบทของทีม ความไว้วางใจ/ความเคารพซึ่งกันและกัน การยอมรับความเสี่ยงระหว่างบุคคล ตามลำดับ สำหรับปัจจัยที่ส่งต่อความผูกพันด้านความต่อเนื่องและด้านบรรทัดฐานทางสังคมมากที่สุดคือ การมีตัวตนและความชัดเจนในบริบทของทีม การสนับสนุนจากหัวหน้างาน การสนับสนุนจากองค์กร การยอมรับความเสี่ยงระหว่างบุคคล ความไว้วางใจ/ความเคารพซึ่งกันและกัน ตามลำดับ งานวิจัยนี้มีประโยชน์สำหรับผู้บริหารโดยสามารถนำผลวิจัยไปใช้เป็นแนวทางกำหนดนโยบายส่งเสริมให้บุคลากรมีความผูกพันต่อองค์กรมากขึ้น การวิจัยในครั้งต่อไปควรศึกษาเพิ่มเติมเกี่ยวกับปัจจัยที่มีผลต่อความผูกพันของบุคลากรอื่น ๆ เพิ่มเติม เช่น บรรยากาศในการทำงาน นโยบาย กฎ และข้อบังคับต่าง ๆ เป็นต้น
DOI: 10.14457/tu.the.2024.275
title: แนวทางกลยุทธ์เพื่อลดพฤติกรรมการตกเป็นเหยื่อของอาชญากรรมทางออนไลน์สำหรับกลุ่มคนไทยเจเนอเรชันวาย

description: การวิจัยครั้งนี้มีวัตถุประสงค์ (1) เพื่อศึกษาประสบการณ์การถูกหลอกลวงในโลกออนไลน์ ผลกระทบ และพฤติกรรมที่ทำให้เสี่ยงต่อการตกเป็นเหยื่อของคนไทยเจนวาย (2) เพื่อเสนอแนะแนวทางกลยุทธ์เพื่อลดพฤติกรรมในการตกเป็นเหยื่อของอาชญากรรมทางออนไลน์สำหรับคนไทยเจนวาย โดยใช้ระเบียบวิจัยเชิงคุณภาพ ผ่านการสัมภาษณ์เชิงลึกแบบกึ่งโครงสร้างกับผู้ให้ข้อมูลจำนวน 10 คนที่เกิดระหว่างปีพ.ศ.2524-2542 ซึ่งมีประสบการณ์ตกเป็นเหยื่อของอาชญากรรมทางออนไลน์โดยตรงผลการศึกษาพบว่า พฤติกรรมการตกเป็นเหยื่ออาชญากรรมสามารถวิเคราะห์ได้จาก3 องค์ประกอบหลัก ได้แก่ ลักษณะส่วนบุคคล พฤติกรรมเสี่ยง และสภาพแวดล้อม ซึ่งมีความสัมพันธ์และส่งผลซึ่งกันและกัน จากการสังเคราะห์ผู้วิจัยขอเสนอแนวทางกลยุทธ์ 3 แนวทาง โดยสามารถดำเนินการได้ใน 3 ระดับ ได้แก่ ระดับบุคคลธรรมดา ระดับครอบครัว ชุมชนหรือสังคม และระดับหน่วยงาน องค์กรหรือภาครัฐ ดังต่อไปนี้ (1) แนวทางการลดความเปราะบางด้านลักษณะส่วนบุคคล มุ่งเน้นการปรับทัศนคติ เสริมสร้างความตระหนักรู้ และพัฒนาทักษะคิดวิเคราะห์ โดยอาศัยการสนับสนุนจากครอบครัวผ่านวัฒนธรรมที่เปิดกว้าง รวมถึงภาครัฐที่ส่งเสริมผ่านนโยบาย สื่อความรู้ และการพัฒนาบุคลากร (2) แนวทางการควบคุมพฤติกรรมเสี่ยงในการใช้งานอินเทอร์เน็ต ส่งเสริมให้บุคคลใช้เทคโนโลยีอย่างระมัดระวัง โดยการตรวจสอบข้อมูล หลีกเลี่ยงการเปิดเผยข้อมูลส่วนตัว และขอคำปรึกษาก่อนตัดสินใจ ขณะที่ครอบครัวและชุมชนมีบทบาทในการสร้างพื้นที่พูดคุย เตือนภัย และส่งเสริมค่านิยมที่ปลอดภัย ส่วนภาครัฐควรสนับสนุนผ่านนโยบายและเครื่องมือเสริมสร้างความรู้ (3) แนวทางการเสริมสร้างสภาพแวดล้อมที่ปลอดภัย เน้นการจัดสภาพแวดล้อมทั้งทางด้านกายภาพและด้านจิตวิทยารอบตัวบุคคลให้ปลอดภัย ตลอดจนสร้างระบบสนับสนุนจากครอบครัว ชุมชน และภาครัฐ โดยเฉพาะการเฝ้าระวัง แจ้งเตือน และการบังคับใช้กฎหมายอย่างโปร่งใส โดยทั้งสามแนวทางกลยุทธ์สอดคล้องและส่งเสริมซึ่งกันและกัน โดยแต่ละแนวทางสามารถเสริมประสิทธิภาพของอีกแนวทางได้และการดำเนินการร่วมกันในทุกระดับมีความสำคัญอย่างยิ่งเพื่อลดพฤติกรรมการตกเป็นเหยื่ออาชญากรรมในกลุ่มคนไทยเจเนอเรชันวาย
DOI: 10.14457/tu.the.2024.276
title: การศึกษาแนวทางการเสริมสร้างยอดขายซอฟต์แวร์ออกแบบทางวิศวกรรมให้กับบริษัทตัวแทนจำหน่าย

description: งานวิจัยนี้มีวัตถุประสงค์เพื่อศึกษาความต้องการการสนับสนุนของบริษัทตัวแทนจำหน่ายซอฟต์แวร์ในระดับต่าง ๆ และเสนอแนวทางการสนับสนุนจากบริษัทเจ้าของผลิตภัณฑ์เพื่อเสริมสร้างยอดขายรูปแบบงานวิจัยเป็นเชิงปริมาณที่ใช้กระบวนการเชิงคุณภาพ โดยแบ่งกลุ่มผู้ให้ข้อมูลเป็น 3 กลุ่ม ได้แก่ ตัวแทนที่มียอดขายสูง จำนวน 8 คน ยอดขายปานกลาง จำนวน 8 คน และยอดขายน้อย จำนวน 5 คน โดยใช้วิธีการเก็บข้อมูลโดยการสัมภาษณ์ และวิเคราะห์ข้อมูลด้วยสถิติเชิงพรรณนาและการวิเคราะห์เนื้อหา ผลวิจัยพบว่ากลุ่มตัวแทนที่มียอดขายสูงมีความเข้าใจในผลิตภัณฑ์ดีและต้องการ การฝึกอบรมเชิงปฏิบัติ ทักษะการขาย และการเจรจากับลูกค้าองค์กรใหญ่ ทีมขายต้องเรียนรู้การสื่อสารและการติดต่อประสานงานกับผู้บริหารระดับสูงของบริษัทลูกค้า จึงต้องการการฝึกอบรมเพิ่มเติมในทักษะด้านภาษาและวิธีการเจรจาระดับ C-level รวมทั้งการสนับสนุนด้านเทคโนโลยี เช่น Power BI และ Dashboard จากเจ้าของผลิตภัณฑ์ สำหรับกลุ่มตัวแทนที่มียอดขายปานกลาง มักประสบปัญหาการแข่งขันด้านราคา จึงต้องการการสนับสนุนในด้านโปรแกรมส่งเสริมการขาย ทักษะการสื่อสาร การฝึกอบรมทางเทคนิคเฉพาะด้าน และการพัฒนากลยุทธ์การเจาะตลาดใหม่ เพื่อนำมาปรับใช้ในการทำแคมเปญการตลาด ส่วนกลุ่มตัวแทนที่มียอดขายน้อยนอกจากต้องการการฝึกอบรมผลิตภัณฑ์แล้ว ยังต้องการการสนับสนุนในการสื่อสารที่ชัดเจน มีเอกสารประกอบ รวมถึงแนะนำกลยุทธ์การเจาะตลาดใหม่และการปรับใช้เทคโนโลยีปัญญาประดิษฐ์เพื่อให้กลยุทธ์การตลาดตอบสนองความต้องการของลูกค้าได้อย่างมีประสิทธิภาพ ซึ่งบริษัทเจ้าของผลิตภัณฑ์สามารถนำผลลัพธ์จากงานวิจัยนี้ไปใช้ประโยชน์ในการวางแผนกลยุทธ์เพื่อเสริมสร้างขีดความสามารถของตัวแทนจำหน่ายในแต่ละระดับ ขณะที่ผู้บริหารของบริษัทตัวแทนจำหน่ายสามารถใช้ผลที่ได้จากงานวิจัยนี้เป็นแนวทางในการพัฒนาการฝึกอบรมและเสริมศักยภาพของทีมขายในบริษัท โดยมีเป้าหมายในการเพิ่มประสิทธิภาพยอดขายซอฟต์แวร์ออกแบบทางวิศวกรรมให้ยั่งยืนในระยะยาว
DOI: 10.14457/tu.the.2024.277
title: ปัจจัยที่ส่งผลต่อการตัดสินใจเลือกใช้บริการสายการบินที่ให้บริการเต็มรูปแบบของผู้โดยสารชาวไทย

description: ผลกระทบจากการแข่งขันในอุตสาหกรรมการบิน ทำให้สายการบินที่ให้บริการเต็มรูปแบบจำเป็นต้องปรับปรุงกลยุทธ์การให้บริการ เพื่อให้สามารถแข่งขันกับสายการบินต้นทุนต่ำที่เน้นการลดต้นทุนและเสนอราคาที่ประหยัดกว่าแก่ผู้โดยสารได้ ผู้ศึกษาจึงมุ่งศึกษาปัจจัยที่ส่งผลต่อการตัดสินใจเลือกใช้บริการสายการบินที่ให้บริการเต็มรูปแบบของผู้โดยสารชาวไทย ในการศึกษาได้เก็บข้อมูลจากกลุ่มตัวอย่างเป็นผู้โดยสารชาวไทยที่เคยใช้ และไม่เคยใช้บริการสายการบิน “การบินไทย” ซึ่งเป็นหนึ่งในสายการบินที่ให้บริการเต็มรูปแบบ โดยเน้นผู้โดยสารที่เดินทางด้วยชั้นประหยัด จำนวนทั้งสิ้น 435 ตัวอย่าง ทั้งนี้ได้เก็บข้อมูลผ่านการลงพื้นที่และข้อมูลสำรวจด้วยแบบสอบถามออนไลน์ และนำข้อมูลมาวิเคราะห์ด้วยสถิติค่าถดถอยโลจิสติก (Logistic Regression) ผลการศึกษาพบว่า กลุ่มตัวอย่างส่วนใหญ่ใช้บริการสายการบินปีละ 1 ครั้ง เป็นเพศหญิง อายุระหว่าง 56 - 65 ปี มีระดับการศึกษาปริญญาตรี ประกอบอาชีพพนักงานบริษัท และมีรายได้เฉลี่ยต่อเดือนมากกว่า 80,001 บาท จากการสำรวจพบว่ากลุ่มตัวอย่างมีความเห็นในระดับมากที่สุดต่อคุณภาพการบริการ (Service Quality) ของสายการบินที่ให้บริการเต็มรูปแบบ และส่วนใหญ่ยังคงตัดสินใจเลือกใช้บริการสายการบินประเภทนี้ในอนาคตจากการวิเคราะห์ด้วยสถิติค่าถดถอยโลจิสติก พบว่าปัจจัยด้านประชากรศาสตร์ ได้แก่ เพศ อายุ และอาชีพ เป็นปัจจัยที่ส่งผลต่อการตัดสินใจเลือกใช้บริการสายการบินที่ให้บริการเต็มรูปแบบอย่างมีนัยสำคัญทางสถิติที่ระดับ 0.05 นอกจากนี้ ปัจจัยด้านคุณภาพการบริการทางด้านหลักฐานทางกายภาพ ได้แก่ หมวดบุคลากรพนักงานต้อนรับบนเครื่องบิน หมวดความสะดวกทั่วไปและบรรยากาศบนห้องโดยสาร หมวดการบริการบนเครื่องบิน และหมวดสินค้าปลอดภาษีก็ล้วนเป็นปัจจัยที่ส่งผลต่อการตัดสินใจเลือกใช้บริการสายการบินที่ให้บริการเต็มรูปแบบ
DOI: 10.15468/dl.t6s4fd
title: Occurrence Download

description: A dataset containing 3 species occurrences available in GBIF matching the query:
{
 "and" : [
 "TaxonKey is Salvelinus fontinalis",
 "Country is Slovakia",
 "HasCoordinate is true"
 ]
}

 The dataset includes 3 records from 1 constituent datasets; see https://api.gbif.org/v1/occurrence/download/0022369-250711103210423/datasets/export for details.
 
Data from some individual datasets included in this download may be licensed under less restrictive terms.
DOI: 10.14457/tu.the.2024.278
title: ปัจจัยที่มีอิทธิพลต่อการตัดสินใจซื้อสินค้าเฮาส์แบรนด์ประเภทอาหารแช่แข็งพร้อมปรุงของผู้บริโภคในเขตกรุงเทพมหานครและปริมณฑล

description: งานวิจัยนี้มีวัตถุประสงค์เพื่อศึกษาปัจจัยที่มีอิทธิพลต่อการตัดสินใจซื้อสินค้าเฮาส์ แบรนด์ ประเภทอาหารแช่แข็งพร้อมปรุง ของผู้บริโภคในเขตกรุงเทพมหานครและปริมณฑล โดยมีการศึกษาแบบงานวิจัยเชิงคุณภาพร่วมกับงานวิจัยเชิงปริมาณ โดยเริ่มจากการศึกษางานวิจัยเชิงคุณภาพด้วยวิธีการสัมภาษณ์เชิงลึกทางโทรศัพท์ จำนวน 10 คน เพื่อเป็นการศึกษาคัดกรองประเด็นคำถามที่สำคัญและแนวความคิดที่ทำให้เข้าใจพฤติกรรมผู้บริโภค ที่นำไปใช้ในการศึกษางานวิจัยเชิงปริมาณด้วยวิธีการตอบแบบสอบถามผ่านช่องทางออนไลน์ จำนวน 439 ชุด วิเคราะห์ข้อมูลด้วยวิธีการวิเคราะห์สถิติเชิงพรรณนาและสถิติเชิงอนุมานจากการวิเคราะห์พบว่า ปัจจัยที่มีอิทธิพลต่อการตัดสินใจซื้อสินค้าเฮาส์แบรนด์ประเภทอาหารแช่แข็งพร้อมปรุงอย่างมีนัยสำคัญทางสถิติ ได้แก่ ปัจจัยด้านสภาพแวดล้อมและมาตรฐานบริการของร้าน ปัจจัยการสร้างประสบการณ์ซื้อที่ดี ปัจจัยด้านคุณค่าและมาตรฐานสินค้า ปัจจัยด้านคุณภาพของร้านค้า และปัจจัยด้านความสะดวกและความเชื่อมั่นในตรา โดยผู้บริโภคให้ความสำคัญกับความสะอาด การจัดเรียงสินค้าอย่างเป็นระเบียบ ฉลากชัดเจน และระบบการจัดการสินค้าแบบ FIFO เพื่อสร้างความมั่นใจในการซื้อ นอกจากนี้ ยังคาดหวังประสบการณ์ทดลองสินค้า คุณภาพที่ดี ราคาคุ้มค่า และแบรนด์ที่เชื่อถือได้ รวมถึงความสะดวกในการเดินทางและบริการที่ดีตัวแปรด้านประชากรศาสตร์ ได้แก่ อายุ สถานภาพ ระดับการศึกษา อาชีพ ประเภทที่อยู่อาศัย และจำนวนสมาชิกในครัวเรือน มีผลต่อความตั้งใจซื้อสินค้าอย่างมีนัยสำคัญ จึงควรกำหนดกลยุทธ์ให้เหมาะสมกับแต่ละกลุ่มเป้าหมาย เช่น กลุ่มนักศึกษาและวัยทำงานเริ่มต้น ควรนำเสนอสินค้าขนาดเล็ก ปรุงง่าย ราคาย่อมเยา พร้อมสื่อสารผ่านช่องทางออนไลน์ที่เข้าถึงง่าย ส่วนพื้นที่ใกล้หมู่บ้านหรือแหล่งพักอาศัยของครอบครัว ควรเน้นการสร้างภาพลักษณ์ร้านค้าที่น่าเชื่อถือ สินค้ามีคุณภาพ และสื่อสารเรื่องมาตรฐานความปลอดภัยอย่างชัดเจน นอกจากนี้ พฤติกรรมของผู้บริโภคส่วนใหญ่มักไม่ค้นหาข้อมูลล่วงหน้า แต่ตัดสินใจจากสิ่งที่เห็นหน้าร้านหรือจากแบรนด์ที่คุ้นเคย ร้านค้าจึงควรให้ความสำคัญกับการสื่อสาร ณ จุดขาย เช่น การติดป้ายแนะนำเมนู การให้ชิมสินค้า และโปรโมชัน เพื่อกระตุ้นการตัดสินใจทันที ซึ่งการกำหนดกลยุทธ์ทางการตลาดจึงควรพิจารณาบริบทของผู้บริโภคในแต่ละพื้นที่อย่างรอบด้าน โดยร้านค้าควรศึกษากลุ่มลูกค้าในพื้นที่ของตนอย่างสม่ำเสมอ และปรับสัดส่วนสินค้าให้สอดคล้องกับพฤติกรรมและความต้องการของกลุ่มเป้าหมายในแต่ละทำเล เพื่อเพิ่มประสิทธิภาพในการตอบโจทย์ลูกค้า และสร้างยอดขายได้อย่างยั่งยืน
DOI: 10.14457/tu.the.2024.280
title: การศึกษาปัจจัยที่ส่งผลต่อการยอมรับการนำไปใช้ระบบช่วยเหลือผู้ขับขี่ขั้นสูง (ADAS) ระดับ 3 ในประเทศไทย

description: การศึกษานี้มีวัตถุประสงค์เพื่อวิเคราะห์ปัจจัยที่ส่งผลต่อการยอมรับระบบช่วยเหลือผู้ขับขี่ขั้นสูง (ADAS) ระดับ 3 ในประเทศไทย โดยใช้กระบวนการวิเคราะห์ตามลำดับชั้น ข้อมูลถูกรวบรวมผ่านการสัมภาษณ์ผู้เชี่ยวชาญจำนวน 8 คน จาก 3 กลุ่ม ได้แก่ ผู้ผลิตหรือผู้พัฒนาเทคโนโลยี ADAS หน่วยงานสนับสนุนจากภาครัฐ และกลุ่มผู้ใช้งาน ผู้เข้าร่วมร้อยละ 62.5 มีประสบการณ์ในอุตสาหกรรมยานยนต์มากกว่า 5 ปี และร้อยละ 37.5 มีประสบการณ์น้อยกว่า 5 ปี นอกจากนี้ ร้อยละ 25 มีประสบการณ์เกี่ยวข้องกับเทคโนโลยี ADAS มากกว่า 10 ปี ขณะที่ร้อยละ 75 มีประสบการณ์น้อยกว่า 10 ปี ผลการศึกษาพบว่าปัจจัยที่ส่งผลต่อการยอมรับมากที่สุด คือ ความน่าเชื่อถือของระบบ (ร้อยละ 52.0) รองลงมา คือ การรับรู้ประโยชน์ด้านการขับขี่ (ร้อยละ 19.6) และการรับรู้ความง่ายในการใช้งาน (ร้อยละ 13.1) ส่วนทัศนคติของผู้ใช้ (ร้อยละ 9.3) และอิทธิพลทางสังคม (ร้อยละ 6.0) มีอิทธิพลในระดับรองลงมา นอกจากปัจจัยด้านความน่าเชื่อถือที่ทุกกลุ่มให้ความสำคัญเป็นอันดับแรก ปัจจัยลำดับรองลงมากลับมีความแตกต่างกัน โดยกลุ่มผู้ที่อยู่ในด้านการผลิตหรือพัฒนาให้ความสำคัญกับการออกแบบระบบที่ใช้งานง่าย เพื่อสร้างความมั่นใจและลดความกังวลของผู้ใช้งาน ขณะที่กลุ่มผู้ใช้งานและหน่วยงานสนับสนุนภาครัฐให้ความสำคัญกับการรับรู้ถึงประโยชน์ที่เกิดขึ้น ผลการศึกษาสะท้อนถึงความจำเป็นในการสร้างความน่าเชื่อถือของระบบ ซึ่งสามารถดำเนินการได้ผ่านกระบวนการทดสอบตามมาตรฐานสากลที่ได้รับการยอมรับ พร้อมทั้งการส่งเสริมความตระหนักรู้ของสาธารณชนผ่านการให้ความรู้และการประชาสัมพันธ์อย่างต่อเนื่อง นอกจากนี้ การออกแบบระบบให้ใช้งานง่ายยังเป็นปัจจัยสำคัญในการส่งเสริมการยอมรับจากผู้ใช้งาน ผลการศึกษานี้สามารถนำไปใช้เป็นแนวทางในการพัฒนาและสนับสนุนการใช้งานระบบ ADAS ให้สอดคล้องกับบริบทของประเทศไทย
DOI: 10.14457/tu.the.2024.281
title: การเดินทางของกลุ่มผู้ซื้อเครื่องบดพริกแกงในอุตสาหกรรมพริกแกง

description: การวิจัยนี้มีวัตถุประสงค์เพื่อศึกษาพฤติกรรมการตัดสินใจซื้อเครื่องบดพริกแกงในอุตสาหกรรมพริกแกงของประเทศไทย โดยเน้นบทบาทของเทคโนโลยีดิจิทัลและปัจจัยที่มีผลต่อกระบวนการตัดสินใจซื้อ ผ่านการสัมภาษณ์เชิงลึกกับผู้มีส่วนร่วมในกระบวนการตัดสินใจซื้อจำนวน 12 คน การเดินทางของกลุ่มผู้ซื้อเครื่องบดพริกแกงในอุตสาหกรรมพริกแกง ประกอบด้วย ขั้นตอนการระบุปัญหา ขั้นตอนการค้นหาข้อมูล ขั้นตอนการประเมินตัวเลือก/การทดลองเครื่อง ขั้นตอนการเจรจา/ตัดสินใจซื้อและขั้นตอนติดตั้งและสนับสนุนหลังการขายหรือเรียกว่าการบริการหลังการขาย ซึ่งแสดงให้เห็นว่าการเดินทางของการทำธุรกรรมระหว่างหน่วยธุรกิจกับหน่วยธุรกิจมีความซับซ้อน เกี่ยวข้องกับบุคคลหลายฝ่าย ซึ่งการมีข้อมูลเป็นจำนวนมากในการประกอบการตัดสินใจจะช่วยลดความผิดพลาดในการตัดสินใจ อีกทั้งการนำเทคโนโลยีเข้ามาช่วยให้แต่ละขั้นตอนของการเดินทางจะช่วยให้การทำงานราบรื่น สะดวก ง่ายและรวดเร็ว สามารถทำงานเชิงรุกเพื่อก้าวทันต่อความเปลี่ยนแปลงในโลกธุรกิจยุคปัจจุบันผลการวิจัยชี้ให้เห็นว่าฝ่ายจัดซื้อมีบทบาทสำคัญในการเชื่อมโยงข้อมูลและตัดสินใจเลือกซื้อร่วมกับฝ่ายวิศวกรรมและฝ่ายวิจัยและพัฒนาผลิตภัณฑ์ เทคโนโลยีดิจิทัล เช่น เว็บไซต์ รีวิวออนไลน์ และวิดีโอสาธิต มีบทบาทสำคัญในทุกขั้นตอนของการตัดสินใจซื้อ โดยผู้ซื้อใช้ช่องทางดิจิทัลเป็นแหล่งข้อมูลหลักซึ่งช่วยให้สามารถค้นหา เปรียบเทียบและตัดสินใจซื้อได้รวดเร็วขึ้น ปัจจัยที่มีอิทธิพลสูงสุดต่อการเลือกซื้อ ได้แก่ คุณภาพสินค้า บริการหลังการขาย ราคาและคุณภาพเครื่องจักร โดยกลุ่มผู้ซื้อให้ความสำคัญกับความคุ้มค่าและความมั่นใจในประสิทธิภาพของผลิตภัณฑ์ ผลการวิจัยยังพบว่า การใช้ดิจิทัลแพลตฟอร์ม เช่น วิดีโอรีวิวและสื่อสังคมออนไลน์ ช่วยลดความยุ่งยากในกระบวนการซื้อขาย ขณะเดียวกัน การให้บริการหลังการขาย เช่น การรับประกันสินค้าและการแก้ปัญหาเชิงเทคนิค มีบทบาทสำคัญในการสร้างความพึงพอใจและความภักดีของกลุ่มผู้ซื้อข้อเสนอแนะจากการวิจัย ได้แก่ การพัฒนาเนื้อหาวิดีโอในช่องทางดิจิทัลของเครื่องบดพริกแกงให้เข้าใจง่าย มองเห็นภาพแสดงหลักการทำงานและประสิทธิภาพเครื่องจักร การรีวิวจากผู้ใช้งานจริงจะสร้างความเชื่อมั่นให้แก่กลุ่มผู้ซื้อเครื่องบดพริกแกงในการซื้อเครื่องจักรมากขึ้น นอกจากนี้การปรับปรุงการบริการหลังการขายและการใช้ช่องทางติดต่อกับกลุ่มผู้ซื้อเครื่องบดพริกแกงในช่องทางใหม่ๆ เช่น ติ๊กต็อก (TikTok) และแพลตฟอร์มดิจิทัลอื่นๆ ยังช่วยเสริมสร้าง ความน่าเชื่อถือและเพิ่มความมั่นใจให้แก่กลุ่มผู้ซื้อ
DOI: 10.14457/tu.the.2024.282
title: A taxonomy of fitness supplements and the right business model for the Thai market

description: The fitness supplement market has seen significant growth worldwide, driven by increased consumer interest in health and wellness and expanded product offerings. In Thailand, however, this market is still relatively underdeveloped, with a limited range of locally produced supplements and a reliance on imports. This study aims to explore the Thai fitness supplement market by developing a taxonomy of supplements and evaluating the most suitable business model attributes and strategies for market entry and expansion.Through a comprehensive analysis, this research categorizes popular fitness supplements, examines current market demands and consumer preferences in Thailand, and makes informed recommendations for how to tailor a business model to meet these demands.The findings of this study will provide valuable insights for entrepreneurs, investors, and retailers looking to enter the Thai fitness supplement market, helping to bridge the gap between global trends and local market dynamics within Thailand.
DOI: 10.14457/tu.the.2024.283
title: ผลกระทบของเครื่องวิเคราะห์ผิวหน้าในเส้นทางลูกค้า: กรณีศึกษาของเคาน์เตอร์แบรนด์สกินแคร์

description: วัตถุประสงค์ของงานวิจัยนี้จัดทาเพื่อศึกษาพฤติกรรมผู้บริโภคที่ตอบสนองต่อ เครื่องวิเคราะห์ผิวหน้าในเส้นทางลูกค้าภายในเคาน์เตอร์แบรนด์สกินแคร์ โดยเปรียบเทียบจาก คุณลักษณะของผู้บริโภคที่แตกต่างกันตามเพศ ช่วงอายุ และประสบการณ์การใช้สินค้าเคาน์เตอร์ แบรนด์ โดยการสัมภาษณ์แบบกึ่งโครงสร้างจากผู้บริโภคทั้งหมด 16 คน และพนักงานที่ให้บริการ เครื่องวิเคราะห์ผิว 1 คน รวมถึงใช้ข้อมูลจากการจดบันทึกการประชุมของพนักงาน ผลการวิจัยพบว่า ผู้บริโภคที่เพศ ช่วงอายุ และประสบการณ์การใช้สินค้าเคาน์เตอร์แบรนด์ต่างกันมีพฤติกรรมต่อเครื่อง วิเคราะห์ผิวในเส้นทางลูกค้าที่แตกต่างกัน และมีพฤติกรรมตามเส้นทางลูกค้าแตกต่างกัน ผลการวิจัย ดังกล่าวสามารถนาไปใช้กาหนดกลยุทธ์การตลาด ตลอดจนการฝึกอบรมพนักงานให้สามารถนา นวัตกรรมดังเช่นเครื่องวิเคราะห์ผิวหน้าไปใช้ประโยชนต่องานขายอย่างเต็มที่ ทั้งนี้การวิจัยนี้มี ข้อจากัดในด้านของสถานที่การเก็บข้อมูล และสภาพแวดล้อมระหว่างการเก็บข้อมูล ดังนั้น การวิจัย ในครั้งต่อไปควรมีการศึกษาผู้บริโภคในห้างสรรพสินค้าแห่งอื่น ๆ และเก็บข้อมูลด้วยแบบสอบถาม อิเล็กทรอนิกส์เพิ่มเติม
DOI: 10.14457/tu.the.2024.284
title: การศึกษาลักษณะของตัวแทนประกันที่ลูกค้าพึงพอใจเลือกที่จะซื้อประกันในประเทศไทย

description: การศึกษาค้นคว้าอิสระนี้ มีจุดประสงค์เพื่อศึกษาการศึกษาลักษณะของตัวแทนประกันที่ลูกค้าพึงพอใจเลือกที่จะซื้อประกันในประเทศไทย ใช้การสัมภาษณ์เป็นเครื่องมือในการศึกษา จากกลุ่มตัวอย่างลูกค้าที่มีประกันและไม่มีประกัน จำนวน 8 คน โดยการสุ่มด้วยวิธีเจาะจง การศึกษานี้เป็นการศึกษาเชิงปริมาณและเชิงคุณภาพ โดยใช้สถิติพรรณนา และกระบวนการวิเคราะห์ตามลำดับชั้นในการวิเคราะห์ข้อมูล ผลการศึกษาพบว่ากลุ่มตัวอย่าง จำนวน 8 คน โดยแบ่งกลุ่มตัวอย่างลูกค้าที่เคยมีประกัน 4 คนและลูกค้าที่ไม่เคยมีประกัน 4 คน โดยกลุ่มตัวอย่างมีประกันดังนี้ ประกันสุขภาพ ประกันอุบัติเหตุ ประกันสะสมทรัพย์ โดยกลุ่มลูกค้าที่มีประกันแบ่งเป็นเพศชาย ร้อยละ 50 และเพศหญิงร้อยละ 50 มีอายุระหว่าง 25-30 ปี ร้อยละ 75, มีอายุระหว่าง 30-35 ปี ร้อยละ 25.0 และมีอายุระหว่าง 35-40 ปี ร้อยละ 25.0 มีสถานภาพโสด ร้อยละ 50.0 และมีสถานภาพสมรส ร้อยละ 50.0 มีระดับการศึกษาปริญญาตรี ร้อยละ 100 มีรายได้ต่อเดือน 15,000-25,000 บาท ร้อยละ 25.0 รายได้ต่อเดือน 45,000-55,000 บาท ร้อยละ 25.0 และมีรายได้ต่อเดือนมากกว่า 55,000 บาท ร้อยละ 50.0 จากการวิเคราะห์สามารถเรียงลำดับความสำคัญของปัจจัยได้ของกลุ่มตัวอย่างทั้งหมดที่ส่งผลต่อการเลือกตัวแทนประกัน เรียงลำดับได้ ดังนี้ การมีจิตสำนึก ความเป็นมิตร การเปิดตัว ความมั่นคงทางอารมณ์และการเปิดรับประสบการณ์ ค่าความสอดคล้องกันของเหตุผล 0.0709 ปัจจัยที่สำคัญที่สุดของการมีจิตสำนึก คือ มีความรับผิดชอบ กระตือรือร้น แต่งกายเหมาะสมและมีความมุ่งมั่นด้านการขาย ค่าความสอดคล้องกันของเหตุผล 0.0676 ปัจจัยย่อยด้านมีความรับผิดชอบที่สำคัญที่สุดคือรักษาข้อมูลลูกค้า ปัจจัยย่อยด้านความเป็นมิตรเรียงลำดับ ดังนี้ ซื่อสัตย์ เต็มใจให้บริการและพูดจาสุภาพ ค่าความสอดคล้องกันของเหตุผล 0.0304 ปัจจัยย่อยด้านการเปิดตัวเรียงลำดับ ดังนี้ อัธยาศัยดีและมีความคล่องแคล่ว ปัจจัยย่อยการเปิดรับประสบการณ์เรียงลำดับ ดังนี้ พัฒนาตัวเองอยู่เสมอโดยให้ค่าน้ำหนักความสำคัญไปที่มีความรู้ในผลิตภัณฑ์ของตัวแทน เรียนรู้จากความผิดพลาดและปรับตัวเข้ากับคนอื่นได้ ค่าความสอดคล้องกันของเหตุผล 0.0379